stanford-oval/wikipedia huggingface dataset:
יצחק בן מנחם (קצין)
ביוגרפיה > מלחמת העצמאות > קרב תל השומר

עקב תחילת ההשתלטות הערבית החמושה על מחנה תל השומר (במסווה של עובדים) הוחלט לכבוש את המחנה על ידי כוחות חטיבת אלכסנדרוני. בתחילה נשלח סיור מוסווה של גדוד 33, וב-15 באפריל 1948 פרצו שתי פלוגות מגדודים 33 ו-32 אל המחנה. המחנה הגדול נכבש עד סופו של אותו היום, פרט למובלעת צרה בדרום שנכבשה במהלך מבצע חמץ, כשבועיים מאוחר יותר. בסופו של הקרב נמנו לכוחות אלכסנדרוני שלושה הרוגים, לעומת עשרות ערבים שנהרגו במהלך הקרב ובמהלך ניסיון להתקפת-נגד. בקרב שימש בן מנחם כמקלען והפך בעזרתו משאית התגבורת שהגיעה למקום.
ביוגרפיה > מלחמת העצמאות > קרב לטרון

לקרב זה יצא בן מנחם כמקלען בפלוגה ב' בגדוד 32, בחטיבת אלכסנדרוני.
המג"ד צבי גרמן מספר:
"אני זוכר את גוליבר הולך וחוזר מתוך הקרב, כל הזמן, ללא הפסקה, עוזר ומסייע לאחרים ולפצועים ומתנהג מעל ומעבר למה שחייל יכול לעשות. היה שם כל כך חם ולא היו מים, אז הוא פשוט שתה שמן רובים".
בכנס לאחר הקרב הביע בן מנחם ביקורת חריפה על התנהלות הקרב מול הפיקוד הבכיר של צה"ל.
ביוני 48 הצטרף כמ"כ ומקלען לגדוד 89 הגדוד הקומנדו של סא"ל משה דיין, גדוד שהורכב מטובי הלוחמים, מתנדבים כולם, עם גדוד זה השתתף במבצע דני ובמבצע עין.
בגיל 19 נבחר כחבר משלחת צבאית לארצות הברית כדי לייצג את המדינה וצה"ל במפגשים עם יהדות ארצות הברית.
ביוגרפיה > לאחר מלחמת העצמאות

עבר קורס קצינים ושירת כמפקד מחלקה בגדוד 9, במשלטים בבית גוברין ובאמציה. באחד הסיורים עלה הזחל"מ שלו על מוקש והוא נפצע בעיניו, אך המשיך לפקד על הכוח שהמשיך ברגל עד שובו לבסיס, שם טופל וראייתו חזרה. בשלב זה השתחרר בן מנחם מהצבא ולמד משפטים באוניברסיטה העברית במשך שלוש שנים במהלכם שירת במילואים בתור מפקד פלוגה בגבעתי, בהמשך עבר קורס מג"דים. במקביל סייע ליחידה 101 והשתתף בפעולות בהן מבצע נבי סמואל (הפעולה שבעקבותיה הוקמה ה-101) ובפעולות באזור נס הרים כאיש מילואים. בינואר 1954 חזר לקבע בדרגת סרן בתור מדריך בקורס מפקדי פלוגות. בתחילה, לא רצה להצטרף לגדוד הצנחנים בגלל משבר יחסים אישי בינו ובין אריאל שרון, אולם בפעולה נגד מוצב 100 (מצפון לכיסופים) ביקש ממוטה גור, שהיה חניכו בקורס מ"פים, להשתתף בפעולה כרץ אישי. בסופו של דבר, פלוגתו של גור השתתפה רק ככוח עתודה, אך בן מנחם השתתף כרץ אישי של אהרון דוידי - סמג"ד 890 שפיקד על הפעולה. לאחר פציעת גור במבצע אלקיים, התגבר בן מנחם על סלידתו האישית משרון והצטרף בהסכמת שרון לגדוד הצנחנים והחליף את גור בפיקוד על פלוגה ד' בגדוד 890.
ביוגרפיה > מבצע כנרת

מבצע עלי זית (פעולת כנרת): ב-11 בדצמבר 1955 פשט כוח של צה"ל על מוצבים סוריים בחופה המזרחי של הכנרת, בתגובה להתנכלויות סוריות לדייגים בכנרת. כ-50 חיילים סורים נהרגו וכ-30 נשבו. לצה"ל היו 6 הרוגים.
בן מנחם פיקד על כוח משימה ד' - פלוגה מגדוד 771 (גדוד המילואים של חטיבת הצנחנים) ומשימתו: כיבוש מוצב כפר עקיב שלחוף הכנרת. לאחר שנחת מהים באזור הכפר, נע הכוח אל נקודת הזינוק להתקפה והגיע שבע דקות לפני שעת השין. פטרול סורי שלא הבחין בחיילים התקרב לכוח ואז אחד הצנחנים פלט כדור כמו כן נשמעה אש מכורסי במצב זה החליט גוליבר, לפתוח בקרב מוקדם מהמתוכנן. הכוח הישראלי תקף את מבני המגורים במוצב הסורי. בזמן הקרב נהרג בן מנחם לאחר שנפגע מרימון סורי שהתגלגל לעברו. את הפיקוד נטל סגנו, טיבי שפירא. חלק מהחיילים הסורים ברחו מהמוצב עם תחילת הלחימה. בשעה 10:15 הסתיים הקרב והוחל בריכוז פצועים, שבויים ושלל. בחצות לילה פוצץ הכפר. אחרי כן נסוג הכוח. בסיום הקרב על מוצב כפר עקיב היו לצה"ל 2 הרוגים ו-2 פצועים. לסורים היו 9 הרוגים ו-2 חיילים שנלקחו בשבי. בכלל המשימה אבדות צה"ל 8 הרוגים ו-19 פצועים. 2 לוחמים צוינו לשבח. לסורים: 54 הרוגים וכ-35 פצועים.
בן מנחם הועלה לדרגת רב-סרן ונקבר בחלקה הצבאית בבית-הקברות האזורי המשותף לרמות השבים, רמתיים וכפר מל"ל .
הנצחה

בשנת 1956 הוצא לזכרו ספר בשם "אדם ולוחם". בספרו של אורי מילשטיין, "מלחמות הצנחנים" הועלה זכרו. משנת 1958 נערך במשך שנים מרוץ הצנחנים ע"ש גוליבר בהשתתפות טובי הרצים בישראל. בהוד השרון, הרחוב שבו התגורר בילדותו בשכונת רמתיים, נקרא רחוב הגיבור.
לקריאה נוספת

בני מוריס, מלחמות הגבול של ישראל, הוצאת עם עובד / ספרית אפקים, 1996.
יעקבוביץ מרדכי, אדם ולוחם, הוצאת עמיחי 1956.
אורי מילשטיין, מלחמות הצנחנים כרך א,ב, הוצאת שלגי 1985.
הערות שוליים

↑  6 חללי צה"ל הובאו למנוחות, הצופה, 14 בדצמבר 1955
1 2 3 4 5 6  מרדכי גור, ""פלוגה ד'", הוצאת מערכות, 1977, עמ' 223-220
↑  פעולת כנרת - יצחק "גוליבר" בן מנחם, באתר "גלעד-לזכרם", לזכרם של הנופלים בני הוד השרון שנפלו במערכות ישראל ובעת שירותם
↑  חיילי הפשיטה בכנרת הובאו למנוחות, למרחב, 14 בדצמבר 1955
↑  רס"ן יצחק (גוליבר) בן מנחם ז"ל, באתר הצנחנים
↑  ישעיהו קלינמן, אדם ולוחם, חרות, 24 במאי 1957
↑  תחרות אתלטיקה על מגן גוליבר ז"ל, למרחב, 11 בדצמבר 1959
↑  דבר הספורט - בתחרויות "יום הסטודנט", דבר, 6 ביוני 1963
↑  היום בירושלים תחרויות ספורט ביום הסטודנט, מעריב, 9 במאי 1966
↑  ציון חצרוני ניצח במרוץ גוליבר בירושלים, דבר, 14 ביוני 1973
| --- | --- |
בקרת זהויות :  NLI: 987007500794605171  VIAF: 308275666   WorldCat (עם VIAF): 308275666
שרלוטה שלזינגר

| --- | --- |
אין תמונה חופשית
 לידה:  1909 ברלין, הקיסרות הגרמנית 
 פטירה:  1976 (בגיל 67 בערך) 
 מוקד פעילות:  גרמניה, ארצות הברית 
 מקום לימודים:  קונסרבטוריון הוך 
 שפה מועדפת:  גרמנית 
 
שרלוטה שלזינגר (בגרמנית: Charlotte Schlesinger;‏ 1909 – 1976) הייתה פסנתרנית ומלחינה יהודייה-אמריקאית ילידת גרמייה.
ביוגרפיה

שרלוטה שלזינגר הייתה תלמידתו של פרנץ שרקר בקונסרבטוריון הוך בברלין משנת 1925 מעד 1930. לאחר סיום לימודיה עבדה כעוזרת פרופסור בקונסרבטוריון של וינה עד 1935, אז עברה ללמד בקונסרבטוריון ע"ש צ'ייקובסקי באוקראינה.
שלזינגר היגרה לארצות הברית כפליטה בשנת 1938 ולימדה פסנתר בקולג' בלק מאונטיין עד אביב 1949, אז התפטרה עם עוד כמה מחברי הסגל.
בהמשך לימדה שנים רבות בבית הספר וילסון למוזיקה ביאקימה, מדינת וושינגטון.
הקלטות

פסטיבל אנטארטאופר - מוזיקה קאמרית ולידר - שירים: s ziehen die Reihe lang; Wie hell das Licht mir scheinet; Was hör ich - רסיטל של הרמינה האזלבק (סופרן)
הערות שוליים

↑  דו"ח מחקר דרומי מס' 8: ספרייה לענייני אמריקה, המרכז לחקר הדרום האמריקאי, קבוצת עבודה של הפקולטה ללימודי הדרום; "הם נמלטו מגרמניה של היטלר ומצאו מקלט בצפון קרוליינה", עמ' 130. אביב 1996
↑  "בלק מאונטיין קולג' של צפון קרוליינה: ניו דיל בהשכלה האמריקאית" 13 בספטמבר 2010
↑  קרן אורל, מאמרים ומסות, "תפוצת עקורי היטלר: מוזיקאים אירופאים כנושאי תמורה תרבותית 8 במרץ 2019
| --- | --- |
בקרת זהויות :  NLI: 987012289070705171  BnF: cb14995584k (data)  GND: 117325899  ISNI: 0000 0000 8102 7299  LCCN: no2008166061  VIAF: 24429083   WorldCat (עם VIAF): 24429083 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אבקת חלב

| --- | --- |

 
 מאכלים
 סוג:  חלב, מוצרי חלב, food powder, אבקה, מזון מיובש, food preserve 
 מרכיבים עיקריים:  חלב 
 
| --- | --- |
 ערך תזונתי ל-100 גרם
 
 קלוריות:  361 קק"ל
 
 חלבונים:  36 ג'
 פחמימות:  52 ג'
 שומן:  27 ג'
 
 סידן:  1.3 מ"ג
 אשלגן:  1.8 מ"ג
 
 מקור:
אבקת חלב היא חלב שיובש ממרבית נוזליו לכדי אבקה. אבקת חלב ניתנת להחזרת נוזלים, אז היא הופכת לנוזל הדומה בתכונות רבות לחלב. לאבקת חלב חיי מדף ארוכים משמעותית מחלב, היא קלה לשינוע ואינה דורשת קירור. שימוש נפוץ באבקת חלב הוא בתוספת לבצקים ומוצרי מזון, על מנת ליצור טעם ומרקם דומים לתוספת חלב ללא דילול הבלילה.
היסטוריה

במאה ה-13 כתב מרקו פולו על מפגשו עם המונגולים בתקופת קובלאי חאן, אז ציין כי הם השתמשו בחלב שיובש לכדי מעין מרקם משחתי.
תהליך הייצור המודרני הראשון של אבקת חלב הומצא על ידי הרופא הרוסי אוסיפ קריצ'בסקי בשנת 1802.
הייצור המסחרי הראשון של חלב מיובש אורגן על ידי הכימאי הרוסי דרצ'וב בשנת 1832.
ב-1833 ויליאם ניוטון פיתח שיטה לייבוש בריק של חלב, וב-1855 נרשם פטנט לייבוש מסחרי של חלב על ידי ט"ס גרימווייד (T.S. Grimwade).
מאז המאה ה-20 אבקת חלב מיוצרת על ידי צמצום חלב בחום למחצית מנפחו המקורי, וריסוס הנותר בקיטור עד לנידוף מרבית הנוזל הנותר. שתי שיטות מקובלות אחרות הן מריחת חלב על תוף פח רותח וסחרורו עד להתקשותו על הדופן וייבושו בהקפאה, בדומה לקפה מגורען. לכל שיטת ייבוש תוצר שונה במקצת, מבחינת היכולת לשאת נוזלים מחדש, משקל נקי, טעם ואף ערכים תזונתיים.
שימושים

אבקת חלב נמצאת בשימוש נרחב במנות קרב, אספקת מזון חירום במקלטים ומקומות נוספים בהם אספקת חלב סדירה אינה אפשרית. כמו כן, אבקת חלב נמצאת בשימוש נרחב במכונות קפה מסחריות. ניתן להפוך את אבקת החלב לנוזל ביחס של 1:10 של אבקת חלב למים. אחד השימושים הנפוצים של אבקת חלב הוא הוספה לתערובת של קקאו וחמאת קקאו על מנת ליצור שוקולד חלב. בנוסף, כיום נהוג להוסיף אבקת חלב לשוקולד לבן במקרים רבים.
בשל ריכוז החלבון שיש בה, לעיתים משמשת אבקת חלב מתאמנים כתוסף תזונה, ומהווה לדוגמה מרכיב באבקות חלבון שונות.
כשרות

מבחינת כשרות, אבקת חלב אינה זהה לחלב רגיל. היא אומנם חלבית כדין החלב, אך לעומת חלב נוכרי שאסור מדרבנן ורק לדעת מיעוט מותר בימינו עקב הפיקוח הממשלתי על יצרני החלב, אבקת חלב שנעשתה מחלב נוכרי ("אבקת חלב נוכרי") מותרת עקרונית, אך יש המחמירים ואוסרים אותה.
כיום מקובל בגופי כשרות לציין על מוצרים המכילים אבקת חלב נוכרי עובדה זו בסמוך לציון הכשרות, וכן לא לתת כשרות ברמת סיווג 'מהדרין' למוצרים המכילים אבקת חלב נוכרי.
ראו גם

חלב מרוכז
הערות שוליים

↑  הרב צבי פסח פרנק, שו"ת הר צבי יו"ד סימן קג, ואגרות משה שהתיר גם חלב נוכרי בימינו עקב הפיקוח הממשלתי
↑  לדוגמה, הרב מרדכי אליהו
| --- | --- |
בקרת זהויות :  NLI: 987007533856205171  BnF: cb11954215f (data)  HDS: 041579  LCCN: sh85085336  NDL: 00563673  NKC: ph724352
הדר פוקס

הדר פוקס (נולד ב-13 בדצמבר 2003 בישראל) הוא כדורגלן ישראלי המשחק בעמדת הבלם בקבוצת מ.ס. כפר קאסם מהליגה לאומית בהשאלה ממכבי פתח תקווה.
קריירת מועדונים

פוקס גדל במחלקת הנוער של בית"ר טוברוק, ובשנת 2017 עבר למחלקת הנוער של מכבי פתח תקווה. ב-11 באוגוסט 2021 ערך את הופעת הבכורה שלו בקבוצה הבוגרת של מכבי פתח תקווה, בתיקו 0-0 נגד הפועל ירושלים במסגרת גביע הטוטו לעונת 2021/2022. ב-22 באוגוסט 2022 ערך את הופעת הבכורה שלו בליגה הלאומית, בניצחון 3-0 על הפועל נוף הגליל במסגרת המחזור הראשון לעונת 2022/2023. ב-12 בדצמבר הבקיע את שער הבכורה שלו במועדון, בניצחון 1-0 על הפועל ירושלים במסגרת הסיבוב השמיני של גביע המדינה לעונת 2022/2023.
ב-18 בספטמבר 2024 הושאל פוקס לעונה למ.ס. כפר קאסם.
קריירה בינלאומית

פוקס החל לשחק בנבחרת ישראל עד גיל 19 בשנת 2021.
נכלל בסגל נבחרת ישראל עד גיל 20 לטורניר גביע העולם עד גיל 20 בשנת 2023.
תארים

גביע המדינה: 2023/2024
סגנות אלוף האלופים: 2024
אליפות ליגת המשנה: 2022/2023
הערות שוליים

↑  גובהו של הדר פוקס באתר transfermarkt
↑  רשמית: אחמד עאבד חתם בהפועל תל אביב, באתר ONE‏, 18 בספטמבר 2024.
↑  אוסקר גלוך בחוץ: סגל ישראל למונדיאליטו, באתר ערוץ הספורט, 7 במאי 2023
יחיאל שיינבוים

| --- | --- |

יחיאל שיינבוים
 לידה:  1914 
 פטירה:  1 בספטמבר 1943 (בגיל 29 בערך)
 
יחיאל (איליה) שיינבויים (1914 – 1 בספטמבר 1943) היה לוחם מחתרת יהודי בגטו וילנה ומראשי המחתרת.
קורות חיים

יחיאל (איליה) שיינבוים נולד ב-1914 באודסה. עם התייתמותו מאמו בגיל 3 עבר לעיר קובל שבווהלין. למד בגימנסיה תרבות, חבר בתנועת "דרור" ובהכשרת קלוסובה. למד הנדסת חשמל, ושירת כקצין בצבא הפולני. ארגן את סניפי תנועת "דרור" בפולין. עבר הכשרה בקיבוץ בורוכוב והתכונן לעלייה לארץ ישראל. נישא, דחה את עלייתו ונשאר בווילנה בשליחות התנועה. בשלהי שנת 1939 עסק בהעברת חברים מפולין, מהחלק שהיה תחת הכיבוש הנאצי, דרך ווהלין אל וילנה.
עם הכיבוש הנאצי היה אחד ממפקדי הלוחמים בגטו וילנה; יחידתו כונתה "יחידת הלוחמים של יחיאל".
יחידת לוחמי יחיאל

מלבד פ.פ.או. היה קיים בגטו וילנה צוות לוחמים שני, "יחידת הלוחמים של יחיאל". חבריו נטלו חלק בולט בעיצוב תנועת ההתנגדות. ארגון זה הציב לעצמו כמטרה להקים קבוצות גדולות ככל האפשר ולהוציאן למלחמת פרטיזנים ביער. הארגון (בהנהגתו של יחיאל שיינבוים) הצליח להעביר ליערות כמה מאות פרטיזנים שהיו הגרעין לקבוצות הפרטיזנים היהודיות.
יחיאל נהרג במהלך קרב נגד הנאצים בגטו ווילנה. הוא נקבר בבית העלמין הישן בעיר. אשתו פסיה בת פנחס זלוטניק, שלחמה לידו, ניצלה וברחה ליערות, עלתה לישראל והקימה משפחה. בין הפריטים שהביאה פסיה לארץ לאחר השואה הייתה פיסת בגד ספוגה בדמו של שיינבאום מיום מותו. ב-10 באוגוסט 2021 הובאה הפיסה לקבורה בקיבוץ יגור, שם היא נקברה לצד קברה של אחותו של יחיאל, אורה.
לקריאה נוספת

פנקס קאוועל, הוצאת הארגון, בואנוס איירס 1951, עמ' 235–239. (ביידיש)
חיים לזר-ליטאי, חורבן ומרד, מוזיאון הלוחמים והפרטיזנים, 1988.
יצחק ארד, וילנה היהודית במאבק ובכליון, הוצאת יד ושם, אונ' תל אביב, וספרית פועלים, תל אביב, תשל"ו.
עשהאל לובוצקי, לא דרכי האחרונה - סיפורו של איסר לובוצקי, ראשון לציון: ידיעות ספרים, 2017, מסת"ב 9789655641028.
הערות שוליים

↑  עשהאל לובוצקי, לא דרכי האחרונה, הוצאת ידיעות ספרים, 2017. המחתרת, עמוד 86: "בהמשך הרחוב חשפו הגרמנים מלינה, מקום מסתור, ופוצצו את הבית על יושביו. יחיאל (איליה) שיינבוים, מפקד קבוצת המאבק השנייה, ראה את מעשי הגרמנים מעמדתו ברחוב סטראשון 12 . הוא פתח באש על החיילים הגרמנים, וחבריו לעמדה זרקו רימונים. בחילופי האש בין הגרמנים ובין הלוחמים היהודים נהרג יחיאל שיינבוים, והגרמנים פוצצו את העמדה שירה ממנה."
↑  ליאור אל-חי, 78 שנים אחרי שנהרג בגטו: דמו של הלוחם הגיבור הובא לקבורה בישראל, באתר ynet, 10 באוגוסט 2021
מסע ההלוויה של יחיאל שיינבוים (1944), שנהרג בקרב ב-1 בספטמבר 1943
מלחמת העולמות (סרט, 1953)

| --- | --- |

 מבוסס על:  מלחמת העולמות 
 בימוי:  ביירון הסקין 
 הופק בידי:  ג'ורג' פאל 
 תסריט:  הרברט ג'ורג' ולס, בארי לינדון 
 עריכה:  אוורט דגלאס 
 שחקנים ראשיים:  ג'ין בארי ולטר סאנד Sandro Giglio Robert Cornthwaite ויליאם פיפס לואיס מרטין אן קודי פאול בירץ' פול פריס Ivan Lebedeff סדריק הארדוויק אן רובינסון ג'ק קרושן לס טרמיין הנרי ברנדון אדגר ברייר ויטוריו קרמר 
 מוזיקה:  ליית' סטיבנס 
 צילום:  ג'ורג' ברנס 
 מדינה:  ארצות הברית, גרמניה המערבית 
 חברת הפקה:  פרמאונט 
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  9 בנובמבר 1953 
 משך הקרנה:  85 דק' 
 שפת הסרט:  אנגלית 
 סוגה:  סרט מדע בדיוני, סרט דרמה, סרט מבוסס יצירה ספרותית, סרט מתח, סרט הרפתקאות, פלישת חייזרים, סרט אסונות, סרט בסוגת ספרות עלילה ספקולטיבית 
 פרסים:  פרס האוסקר לאפקטים מיוחדים 
 דף הסרט ב־IMDb
 
מלחמת העולמות (באנגלית: The War of the Worlds) הוא סרט מדע בדיוני אמריקאי משנת 1953. עלילת הסרט מבוססת באופן רופף על רומן משנת 1898 באותו השם מאת הרברט ג'ורג' ולס.
עלילת הסרט

עלילת הסרט מתרחשת בדרום קליפורניה בשנות ה-50 של המאה ה-20. ד"ר קלייטון פורסטר (ג'ין בארי), מדען אטומי נודע, נמצא בחופשת דיג יחד עם קולגות כאשר עצם בלתי מזוהה גלילי גדול נוחת ליד העיירה לינדה רוזה הסמוכה. יחד עם תושבים מקומיים שונים ד"ר קלייטון מגיע למקום, שם הוא פוגש את הספרנית המקומית סילביה ואן בורן (אן רובינסון) ודודה הכומר ד"ר מתיו קולינס (לואיס מרטין). משום שהגוף שנחת היה חם מדי כדי לבחון אותו מקרוב, קלייטון מחליט לחכות בעיירה עד שיתקרר. מאוחר יותר באותו לילה מתברר שמדובר בחללית חוצנית אשר ממנה מגיחים יצורים בתוך מכונות עגולות, מתחילים להרוג את כל האנשים בקרבת מקום באמצעות ירי קרני לייזר ובמקביל גורמים לכל המכשור האלקטרוני והטכני בעיר להפסיק לפעול באמצעות פעימה אלקטרומגנטית.
גדוד של חיל הנחתים האמריקני מקיף את אתר הנחיתה, כאשר במקביל מתקבלים דיווחים על חוצנים דומים שנוחתים ונלחמים בבני האדם בערים בכל רחבי העולם. הכומר קולינס ניגש אל אנשי המאדים בניסיון להתידד עימם אך הם יורים בו בקרן לייזר והוא מתפורר. בעקבות כך גדוד הנחתים תוקף את אנשי המאדים באמצעות ירי ארטילריה. אף על פי כן, אנשי המאדים מוגנים על ידי שדה כוח בלתי חדיר. אנשי המאדים מתקיף בחזרה את אנשי הצבא באמצעות ירי קרני לייזר אשר גורמים למותם של החיילים.
תושבי לינדה רוזה נמלטים בבהלה מבתיהם. קלייטון וסילביה נמלטים על מטוס קטן, אך נאלצים בהמשך לבצע נחיתת חירום בלב המדבר ומוצאים מסתור בבית נטוש. בהמשך מגיע לבית הנטוש יצור עם זרועות ציד אשר מחפש בו אחר ניצולים. קלייטון קופץ על היצור וחותך את הזרוע המכנית שלו באמצעות גרזן. קלייטון וסילביה מצליחים להימלט מהמקום והם לוקחים עימם דגימת דם של החוצן כדי לבדוק אותה, בתקווה למצוא דרך להביס את הפולשים.
רבות מערי הבירה ברחבי העולם מושמדות על ידי אנשי מאדים, וממשלת ארצות הברית מקבלת את ההחלטה להנחית עליהם פצצה אטומית. אנשי המאדים לעומת זאת מציבים שדה הגנה אלקטרומגנטי שמונע מפצצת האטום להשפיע עליהם.
כוחות הצבא אינם מצליחים לעמוד בפני המתקפה, ולוס אנג'לס מתרוקנת מיושביה שנמלטים ממנה אחוזי בהלה.
ביום ה-21 לפלישה מושמדים אנשי המאדים בעקבות זיהום חיידקי, ולא בעזרת נשק או תחבולות אנושיות כלשהן.
אופון זהוב-קו

| אופון זהוב-קו |
| --- | --- |
 אופון זהוב-קו בהודו
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
משפחה:: מוליתיים
סוג:: אופון
מין:: אופון זהוב-קו
שם מדעי
 Upeneus moluccensis ‏בליקר, 1855

אופון זהוב-קו (שם מדעי: Upeneus moluccensis; נקרא בישראל גם "אופון זהוב פס" ובשם העממי "אדמירל" עקב פס זה; לעיתים נקרא באופן שגוי "ברבוניה") הוא דג ממשפחת המוליתיים החי בים התיכון אליו הגיע בהגירה לספסית, וכן באזור האינדו-פסיפי- מהים האדום לקלדוניה החדשה, מצפון ליפן ומדרום לצפון אוסטרליה.
אורכו של אופון זהוב-קו 28 ס"מ והוא בעל גב ורוד-אדום, סנפירי גב צהובים, גוף מוארך וקו זהוב, שהעניק לו את שמו.
אופון זהוב-קו ניזון בעיקר מדגים קטנים יותר וחסרי חוליות כמו סרטנים וחסילונים והוא נפוץ בעומק 10–80 מטר. דג זה מהווה דג מאכל.
מין זה תואר על ידי החוקר פיטר בליקר ב-1855.
הערות שוליים

↑  אופון זהוב-קו באתר הרשימה האדומה של IUCN
↑  ראו שמות Upeneus moluccensis בישראל באתר FishBase.
↑  ראו הערה בנושא בערך מולית הפסים (ברבוניה).
↑  שמות וכינויים נוספים: "פס צהוב" או "ברבוניה פס צהוב" וכן "سلطان ذهبي الطوق" "סולטאן פס צהוב", בלבנון ובסוריה מכונה סולטאן יהודי "سلطان يهودى" (בדומה לכינויים "סולטאן איברהים" למולית אדומה וסולטאן פס צהוב), בירדן מכונה " َسبَلان"(תעתיק חופשי: סאבאלן).
ערך זה הוא קצרמרבנושא דגים. אתם מוזמנים לתרום לוויקיפדיה ו.
הפרקליטה וו

| --- | --- |

 סוגה:  סרט רומנטי דרמה דרמה משפטית
 כותבים:  Moon Ji-won (תסריטאית)
 בימוי:  Yoo In-sik 
 שחקנים:  פארק און בין, קאנג טה-או, קאנג קי-יונג
 ארץ מקור:  דרום קוריאה דרום קוריאה
 שפות:  קוריאנית
 מספר עונות:  1 (העונה השנייה תעלה ב-2024)
 מספר פרקים:  16
 הפקה
 מפיקים בפועל:  AStory
 חברת הפקה:  AStory 
 הפצה:  ENA, נטפליקס 
 אורך פרק:  64 - 82 דק׳
 שידור
 רשת שידור:  נטפליקס, ENA (SkyTV)
 רשת שידור בישראל:  נטפליקס
 תקופת שידור מקורית:  29 ביוני 2022 – 31 באוגוסט 2022
 תקופת שידור בישראל:  29 ביוני 2022 – רץ
 קישורים חיצוניים
 אתר רשמי
 דף התוכנית ב-IMDb
 
הפרקליטה ווּ (בקוריאנית: 이상한 변호사 우영우, באנגלית: (Extraordinary Attorney Woo Yong Woo) היא סדרת דרמה משפטית דרום קוריאנית. העונה הראשונה עלתה לשידור בנטפליקס ב-29 ביוני 2022 ונגמרה ב-31 באוגוסט 2022. בסדרה מככבת פארק און-בין בתפקיד הראשי.
הסדרה הגיעה להישגי צפייה גבוהים, הן ברשת ENA (לשעבר SkyTV) הקוריאנית, והן בנטפליקס בה היא משודרת ב-31 שפות שונות והגיעה לראש רשימת הסדרות הנצפות ביותר, ובפרט כסדרה בשפה זרה.
ב-17 באוגוסט 2022 אישרה AStory חברת ההפקה של הסדרה, כי היא תחודש לעונה 2 אשר צפויה לצאת לאקרנים ב-2024.
תקציר עלילה

הסדרה מספרת את סיפורה של וו יאנג-ווּ, עורכת דין צעירה המתמודדת עם שונות נוירולוגית מסוג הספקטרום האוטיסטי בתפקוד גבוה. היא סיימה בהצטיינות לימודי משפטים ובעיתונים התפרסם על "עורכת הדין האוטיסטית הראשונה של קוריאה". וו מתקבלת לעבודה במשרד עורכי דין מוביל, ובתפקידה היא עומדת מול אתגרים בבית המשפט ומחוצה לו, הן כעורכת דין והן כאישה על הספקטרום האוטיסטי.
לעו"ד ווּ, יש זיכרון יוצא דופן שהופך אותה לעורכת דין מבריקה שכן היא מסוגלת להיזכר בחוק לפרטי פרטיו ומוצאת דרכים יצירתיות להשתמש בו במסגרת התיקים אותם צוותה מנהל.
בהיותה שונה מעמיתיה ה-נוירוטיפיקלים, אופן התקשורת שלה נתפס כמוזר ומגושם, בעוד האינטליגנציה הרגשית שלה נותרת בלתי מורגשת כלפי חוץ. הסדרה מנסה באופן עקבי לשבור את התפיסות השגויות הנפוצות על אנשים עם אוטיזם, כחסרי כל "כישורים חברתיים" ו"אינטליגנציה רגשית". מאידך הסדרה מנסה להציג באופן אותנטי את השונות בכישורים חברתיים ובאינטליגנציה רגשית כפי שהם באים לידי ביטוי אצל הגיבורה.
הסדרה מציגה את מאבקיה הפנימיים של וו יאנג-וו בסיטואציות השונות והן את קשייהם של עמיתיה וסביבתה במפגשם עם מישהו שהוא אינטליגנטי מאוד אך גם מוגבל עקב בעיות תחושתיות ואחרות, ואשר לו דרך תקשורת שונה הנופלת מחוץ למוסכמות החברתיות המוכרות של התנהגות ומערכות יחסים מתאימות.
לאורך הסדרה עוברות הדמויות המרכזיות ובכללן וו, תהליך של למידה והסתגלות.
ל-וו יש חיבה והתעניינות מיוחדת בלווייתנאים. לגביהם היא מגלה עיסוק יתר. היא מקיפה עצמה בהם והמחשבה אודותם נוסכת בה תחושה של ביטחון, חיוניות ויציבות ומשמשת גם כמפלט מהעולם ההולם בה. מאידך היא מקבלת מהם השראה למציאת פתרונות יצירתיים. במהלך הסדרה, היא חושפת בפני חבריה לעבודה, עובדות ספציפיות רבות על הלווייתנאים ובכך היא למעשה פותחת בפני ידידיה צוהר לעולמם, שהוא למעשה מראה לעולמה.
הסדרה עוסקת בסוגיות חברתיות ומשפטיות שונות ומאפשרת לצופים להכיר יותר מקרוב את התרבות הדרום-קוריאנית.
בעקיפין הסדרה מעלה על נס גם את קשיי ההורה, וכן את קשייה של הקהילה האוטיסטית בכללותה, כגון: אפליה בעבודה, סטיגמה ושנאה.
שחקנים ודמויות > דמויות ראשיות

פארק און-בין בתפקיד הפרקליטה וו יאנג-וו . עורכת דין טירונית ב-האנבאדה משרד עורכי דין מוביל בקוריאה הדרומית. העורכת דין הראשונה במדינה המתמודדת עם מגבלה של אוטיזם.
(Oh Ji-yul, בתפקיד וו יאנג-וו כילדה)
קאנג טאה-או(אנ') בתפקיד לי ג'ון-הו, עובד בצוות המשפטי של האנבדה.
קאנג קי-יונג בתפקיד יונג מיונג-סוק, עורך דין בכיר בחברת Hanbada ו-Wo Young-woo המשמש כראש צוות וכמנטור של הטירונים שתחת אחריותו.
שחקנים ודמויות > דמויות משנה

ג'ון באי-סו, בתור וו גוואנג-הו , הורה יחיד אביה של וו יאנג-וו
(ג'אנג סונג-בום, בתור וו גוואנג-הו הצעיר).
ביק ג'י-וון(אנ'), בתור האן סון-יונג - מנכ"לית Hanbada.
הא יון-קיונג, בתור צ'וי סו-יון, וו יאנג-וו חברתה של וו ללימודי משפטים ועמיתה שלה בהאנבאדה.
ג'ו ג'ונג-היוק, בתור קוון מין-וו, Woo Young-woo של הקולגה בהאנבאדה.
ג'ין קיונג, בתפקיד Tae Soo-mi , מנכ"לית משרד עורכי דין Taesan.
(יונג האן-ביט, בתפקיד טאה סו-מי הצעירה).
ג'ו היון-יונג, בתור דונג גאו-רה-מי, חברתה הקרובה של וו יאנג-וו מילדות.
אני סונג-ג'ה, בתור קים מין-שיק, הבעלים של הפאב בו עובדת דונג גאו-רא-מי.
הפקה

תקציב כל העונה הראשונה הוא 20 מיליארד וון דרום קוריאני, שהם 15 מיליון דולר.
צילומי הסדרה החלו בנובמבר 2021, והסתיימו ב-14 ביולי 2022.
ב-17 באוגוסט 2022 אישרה AStory חברת ההפקה של הסדרה, כי היא תחודש לעונה 2 אשר צפויה לצאת לאקרנים ב-2024.
אחת הסיבות לעיכוב בצילומי העונה השנייה לשנת 2024 היא גיוסו של קאנג קי-יונג (המשחק בתפקיד לי ג'ון-הו) לשירות צבאי במסגרת גיוס החובה שיש על כל אזרח דרום קוריאני אותו קאנג אמור להתחיל ב-20 בספטמבר.
בראיונות שנתנה השחקנית הראשית פארק און-בין לגבי יחסה אל התפקיד שקבלה, אמרה בין היתר: ”כשקיבלתי עלי את התפקיד, חשתי אחריות שלא לפגוע ברגשותיו של אף אחד, האם אוכל לכלול הכל וגם לשחק בטבעיות בתפקיד? זו הייתה דאגתי הגדולה. לכן החלטתי שאצור גרסה עצמאית משלי ל-וו יונג-וו, כדי שאף אחד לא יחוש חוסר נעימות או עלבון. החלטתי לא לחקות אדם אמיתי, או דמות שכבר קיימת. לכן הסתמכתי על ספרים ושיחקתי בדרך משלי. ישנם קריטריונים אבחוניים שרופאים מגדירים, אלו היו דברים שהיה עלי לקחת לתשומת לב. לכן דמיינתי והבעתי אותם בהצגה. נצמדתי לתסריט שנכתב לפי מחקר זהיר ותשומת לב רבה, כך שהקפדתי להיצמד לטקסט לפרטיו. בנוסף נעזרנו בליווי של פרופסורים המתמחים בהפרעה על הרצף האוטיסטי שנתנו לנו משובים שעזרו לנו מאד.”
פסקול

המוזיקה המקורית בסדרה, הנוכחת מאד לכל אורכה, נכתבה על ידי המלחינה וכותבת השירים הקוריאנית נו יונג שים (Noh Young-shim). פסקול הסדרה יצא לאור כאלבום ב-19 באוגוסט 2022, בשפות קוריאנית ואנגלית באורך - 1:45:46. את השיר "הלילה הכחול של האי צ'ג'ו", מבצעת פארק און-בין.
דירוג

מאז הופעת הבכורה של הסדרה בנטפליקס היא שמרה בעיקר על המקום הראשון לסדרות שאינן בשפה האנגלית. ולאחת הסדרות הנצפות בכל שפה.
ברשת NEA של SkyTV הקוריאנית, הגיע הפרק האחרון של העונה הראשונה למקום הראשון בדירוג הצפייה הארצי בדרום קוריאה עם 17.5%. כאשר הסדרה עצמה הגיעה לעשרת סדרות הדרמה הנצפות ביותר בכל הזמנים בדרום קוריאה.
ביקורות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הסדרה זכתה לשבחים רבים ולהישגי רייטינג בולטים
השפעות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בליל שידור הפרק האחרון בקוריאה הדרומית, הפיק ארגון גרינפיס מופע של רחפנים זוהרים בשמי יער סיונגדונג בבירה סיאול. המופע נערך בסימן שמירה על הטבע הימי ובפרט על יצורים ימיים שבסכנת הכחדה בהם לווייתנים. במופע השתתפו 300 רחפנים שיצרו צורות שונות בהם לוויתן ענק המשייט לו בשמיים בדומה לסצנות מהסדרה.
עיבודים

ב־06 ביולי 2022 הכריזה AStory, שהסדרה תעובד ל-וובקומיקס עם 60 פרקים. מאויירת על ידי הקומיקסאי HwaUmJo, וכתובה על ידי Yuil, ותצא בשפות: קוריאנית, אנגלית, יפנית וסינית.
ב-14 ביולי דווח כי נבחנת הוצאה של הסדרה בגרסה אמריקאית.
ב-17 באוגוסט פורסם בקוריאה הדרומית על הפקת מחזמר המבוסס על הסדרה ואשר עתיד לצאת ב-2024.
ב-6 בספטמבר אישרה חברת ההפקה A-Story כי קיבלה בקשות להפקת גרסה מחודשת של הסדרה מתריסר ארצות בהן: סין, טורקיה, הפיליפינים, גרמניה ויפן.
ראו גם

הרופא הטוב (2017)